สอบถามหน่อยค่ะพอดีน้องอายุ1ปี มีอาการคันที่ศรีษะ และมีตุ่มก้อนเนื้อใต้ผิวหนังเคลื่อนที่ได้ถ้าอาดาศร้อนจะเกิดผิ่นแดงร่วมด้วยค่ะ
สวัสดีค่ะ ตุ่มที่บริเวณหนังศีรษะ อาจเกิดจาก-รูขุมขนอักเสบหรือมีการติดเชื้อที่หนังศีรษะ-ผื่นผิวหนังอักเสบจากต่อมไขมันมีการอุดตัน เป็นผื่นแดงคลุมด้วยขุยสีออกขาวๆ เหลืองๆ มักเป็นในตำแหน่งที่มีต่อมไขมันมาก ได้แก่ หนังศีรษะ คิ้ว-สะเก็ดเงินที่หนังศีรษะ-เชื้อราที่หนังศีรษะ-ก้อนเนื้องอกที่ชั้นไขมัน อาจเป็นก้อนกลม กลิ้งไปมาได้ แต่พบที่หนังศีรษะได้ค่อนข้างน้อยหากมีอาการคันร่วมด้วยและแดง จะนึกถึงรูขุมขนอักเสบหรือผื่นผิวหนังอักเสบจากต่อมไขมันมีการอุดตันมากที่สุดการให้ได้การวินิจฉัยที่แน่นอนควรพบแพทย์เพื่อตรวจร่างกายเพิ่มเติม การรักษาขึ้นกับสาเหตุค่ะ หากเกี่ยวกับการอักเสบอาจใช้ยาสเตียรอยด์แบบที่ทาหนังศีรษะหยอดเฉพาะที่ ร่วมกับใช้แชมพูลดการอักเสบหากหนังศีรษะมีลักษณะบวมแดง ตุ่มมีเลือดหรือหนองไหล คันมากร่วมด้วย ควรรีบไปพบแพทย์ ในระหว่างนี้ไม่ควรไปแกะเกาบริเวณที่เป็น หลีกเลี่ยงอากาศร้อนจัดค่ะ